
 "అమ్మగారు! మనసు కుదుటబరచుకోండి!" అని ఆమెను అనునయిస్తూ, సీత భుజం మీద సానుభూతితో చెయ్యివేసింది పార్వతి. మళ్ళీ చెప్పడం మొదలెట్టింది. "ఆ రోజు... పొద్దునపూట... అమ్మగారు వంటింట్లో కాఫీ పెట్టే ప్రయత్నంలో ఉన్నారు. నేను ఇల్లు చిమ్ముతున్నాను. మా వారు వరండాలో స్టూలు వేసుకుని, గోడగడియారాలకి కీ ఇస్తున్నారు. మీ నాన్నగారేమో పడక్కుర్చీలో పడుకుని, నిన్ను గుండెల మీద కూర్చోబెట్టుకుని ఆడిస్తున్నారు. నీ చేతుల్లో గుడ్డతో చేసిన గున్న ఏనుగు బొమ్మ ఉంది. శ్రీ! అప్పట్లో అది నీకు చాలా ఇష్టమైన బొమ్మ!
 అంతలో కాలింగ్ బెల్లు మోగింది. అది పేపరు వచ్చే టైము. మీ నాన్నగారికి పేపరు చదివేదాకా ఏ పనీ చెయ్యడానికి తోచేదికాదు. అందుకని చటుక్కున తనే లేచి, తలుపు తెరిచారు. కానీ- తలుపుకి అవతల ఉన్నది న్యూస్ పేపర్ బాయ్ కాదు. కాషాయ బట్టలు వేసుకుని, దొంగ గెడ్డం, మీసాలు తగిలించుకుని, సాధువులాగా కనబడుతున్న ఒక దొంగ సాధువు. తలుపు తెరిచీ తెరవగానే అతను లోపలికి జొరబడి, లోపలివైపు జేబులో ఉన్న రివాల్వర్ తీసి, మీ నాన్నగారి గుండెలకి గురిచూసి కాల్చేశాడు. కుప్పకూలిపోయారు మీ నాన్నగారు. అది చూస్తున్న నేను అరవడం మొదలుపెట్టాను. గడియారానికి కీ ఇస్తున్న మావారు పరిగెత్తుకొచ్చిన అతన్ని పట్టేసుకున్నారు. ఈలోగానే ఆయన్ని కూడా రివాల్వర్ తో రెండుసార్లు కాల్చాడు సాధువు రూపంలో ఉన్న హంతకుడు. ఆయనకి భుజం మీదా, నడుం దగ్గరా గాయాలు అయ్యాయి. విపరీతంగా రక్తం కారిపోతున్నా కూడా, ఆయన ఆ దొంగ సాధువుని వదలలేదు. పెనుగులాట జరిగింది. పెనుగులాడుతూనే, ఆ దొంగ సన్యాసి ఏనుగు బొమ్మని గట్టిగా పట్టుకుని, పెద్దగా ఏడుస్తున్న నీవైపు గురిపెట్టి కాల్చాడు. ఆ బుల్లెట్ నీ బొమ్మకి తగిలింది. దూది గాల్లోకి లేచింది. శ్రీ! ఆ బొమ్మే గనక అడ్డం లేకపోతే, నీ ప్రాణాలు గాల్లో కలిసిపోయి ఉండేవి!"
 "శ్రీ! ఆ బొమ్మ పార్వతే నీకు పుట్టినరోజు ప్రజెంటేషన్ గా తెచ్చి ఇచ్చింది" అంది సీత.
 అవునన్నట్లు తల పంకించి, మళ్ళీ చెప్పడం మొదలెట్టింది పార్వతి. "నా కేక వినగానే, లోపలి నుంచి పరిగెత్తుకు వచ్చారు అమ్మగారు. దొంగ సాధువుతో కలబడుతూ, అతని దగ్గర ఉన్న రివాల్వర్ ని గుంజుకోవడానికి ప్రయత్నిస్తున్న మా వారిని చూశారు. తర్వాత అప్పటికే మరణించి, కింద పడిపోయి ఉన్న మీ నాన్నగారి శవాన్ని చూడగానే వెర్రికేక పెట్టి విరుచుకుపడిపోయారు. నువ్వూ ఏడుపు పెద్దది చేశావు. ఆ సాధువు వేషంలో ఉన్న మనిషి నీ వైపు ఇంకోసారి రివాల్వర్ గురిపెట్టడానికి ప్రయత్నించాడు. అది చూసి మా ఆయన పెద్దగా అరిచారు.
 "పార్వతీ! పార్వతీ! పాపని తీసుకుని పారిపో!" అని గాయాలతో ఉన్న మా వారినీ, అపస్మారక స్థితిలో ఉన్న అమ్మగారినీ అలా వదిలేసి వెళ్ళిపోవడం ఎలా కుదురుతుందీ? కానీ మళ్ళీ ఆయన గద్దిస్తున్నట్లుగా చెప్పారు.
 "పార్వతీ! వీళ్ళ ఉప్పు తిన్నాం మనం! స్వార్థం కంటే స్వామిభక్తి ముఖ్యం! పెద్దవాళ్ళని దక్కించుకోలేకపోయినా పసిపాప ప్రాణాలయినా రక్షించాలి. నాకేమవుతుందని ఆలోచించకు పార్వతి! పాపని తీసుకు పారిపో! నువ్వు బతుకు! పాపని బతికించు! వెళ్ళు పార్వతీ! వెళ్ళిపో!"
 ఆయన అంత ఖచ్చితంగా చెప్పాక, నేను దుఃఖాన్ని దిగమింగుతూ, నిన్ను తీసుకుని అక్కడ నుంచి పారిపోయాను శ్రీ! వెనక నుంచి మళ్ళీ ఇంకోసారి రివాల్వర్ కాల్చాడు దొంగ సాధువు. అది కొద్దిలో తప్పింది. పరుగుపరుగున పోలీస్ స్టేషన్ చేరుకున్నాను. కానీ, అక్కడ నా గోడు పట్టించుకునే వాళ్ళెవరుంటారూ? నిస్సహాయంగా అలా అరగంటసేపు అక్కడే ఉన్న తర్వాత, మూర్తిగారు కూడా అక్కడికి చేరుకున్నారు. పోలీసులతో మాట్లాడారు. పోలీసులతో కలసి ఇంటికి వచ్చాం. కానీ, అప్పటికే దారుణం జరిగిపోయింది! గుమ్మం దగ్గరే పడిఉంది మీ నాన్నగారి శవం! ఆ పక్కనే మావారి శవం! స్పృహ తప్పి కిందపడిపోయిన సీతమ్మగారు మాత్రం అక్కడలేరు! ఆమె చాలా చక్కటి మనిషి కదా! అందుకని సన్యాసి వేషంలో ఉన్న ఆ హంతకుడు సీతగారిని ఎత్తుకుపోయి ఉంటాడని అనుకున్నాం అందరం. అయితే, ఆ హత్యలు చేసిన మనిషి ఎవరో, అతను ఎందుకలా చేశాడో మాత్రం ఎవరికీ అంతుబట్టలేదు. ఆ తర్వాత ఇంక మూర్తిగారే మనకి పెద్ద దిక్కు అయ్యారు. ఆయనకి అమెరికాలో ఏదో ఉద్యోగం దొరికింది. ఆయనతోబాటే మనమూ వెళ్ళాం. అప్పట్నుంచి నేను నీకు అమ్మకాని అమ్మగా..." అక్కడిదాకా చెప్పి, వెక్కిళ్ళు ఆపుకోవడానికి విఫలప్రయత్నం చేసింది పార్వతి.
 అపారమైన అభిమానంతో, పార్వతి భుజం మీద చెయ్యివేసింది సీత.
 "నువ్వు స్త్రీ జాతికే రత్నం లాంటిదానివి పార్వతి! ఈ రోజుల్లో ఇంతటి విశ్వాసం ఉన్నవాళ్ళు ఎందరుంటారు? చెప్పు!" అంది ఆదరంగా. దుఃఖాన్ని అదుపు చేసుకుని! పమిట కొంగుతో కళ్ళు ఒత్తుకుంటూ అంది పార్వతి.
 "అమ్మగారూ! ఆరోజు నుంచి ఎక్కడ ఉన్నారు మీరు? ఇక్కడ ఇదేమిటి? నేల మాళిగలాగా" అంది. భూగృహంలో కనబడుతున్న ఆ కంతవైపు చూపిస్తూ.
 "అది నేలమాళిగ కాదు పార్వతీ! నవరత్న ఖచ్చితమైన బంగారు పంజరం! చుట్టూ బంగారపు గోడలు! కప్పుకి దంతపు నగిషీ! ద్వారాలకి మంచి గంధపు చెక్క! పందిరి మంచం! పట్టు పరుపులు! దుప్పట్ల అంచుకి మంచి ముత్యాలు! ఈ బంగారు పంజరంలో బతుకు భారంగా గడిపిన ఖైదీని నేను పార్వతి!"
 "అసలు ఏం జరిగిందమ్మా" అంది పార్వతి, ఆదుర్దాగా.
 "శ్రీ రాముడి పేరు పెట్టుకున్న రావణాసురుడు లాంటివాడు ఈ శ్రీరామచంద్రమూర్తి! సాధువు వేషంలో వచ్చి నా భర్తనీ, నీ భర్తనీ కూడా పొట్టన పెట్టుకుంది ఈ నీచుడే! నన్ను అపహరించుకుపోయి, అక్కడా ఇక్కడా బందీగా ఉంచుతూ, చివరికి సజీవ సమాధి చేసినట్లు నేలమాళిగ లాంటి బంగారపు గదిలోకి మార్చేశాడు. క్షణక్షణం నరకం అనుభవించాను పార్వతీ!" అంది సీత. రుద్ధమైపోతున్న గొంతుతో.

 "ammagaaru! manasu kudutabarachukondi!" ani aamenu anunayistuu, seetha bhujam meeda saanubhootitoe cheyyivesindi paarvati. mallee cheppadam modalettindi. "aa roju... poddunapuuta... ammagaaru vantintlo coffy pette prayatnamlo unnaaru. nenu illu chimmutunnanu. maa vaaru varandaalo stoolu vesukuni, godagadiyaralaki kee istunnaru. mee nannagaremo padakkurchilo padukuni, ninnu gundela meeda koorchobettukuni aadistunnaaru. nee chetullo guddatho chesina gunna enugu bomma undi. shree! appatlo adhi neeku chala ishtamaina bomma!
 antalo calling bellu mogindi. adhi peparu vache taimu. mee naannagaariki peparu chadivedaka e panee cheyyadaaniki tochedikaadu. andukani chatukkuna tane lechi, talupu terichaaru. cony- talupuki avatala unnadi neus paper baay kaadu. kashaya battalu vesukuni, donga geddam, meesaalu tagilinchukuni, saadhuvulaagaa kanabadutunna oka donga saadhuvu. talupu terichii teravagaane atanu lopaliki jorabadi, lopalivaipu jebulo unna rivalwar teesi, mee naannagaari gundelaki gurichusi kalchesadu. kuppakuulipooyaaru mee naannagaaru. adhi chustunna nenu aravadam modalupettaanu. gadiyaaraaniki kee istunna maavaaru parigettukochina atanni pattesukunnaru. eelogaane aayanni kuudaa rivalwar thoo rendusaarlu kaalchaadu saadhuvu roopamlo unna hantakudu. aayanaki bhujam meeda, nadum daggara gaayalu ayyai. vipareetamgaa raktam kaaripotunnaa kuudaa, aayana aa donga saadhuvuni vadalaledu. penugulaata jarigindi. penugulaadutuunee, aa donga sanyasi enugu bommani gattigaa pattukuni, peddagaa edustunna neevaipu guripetti kaalchaadu. aa bullet nee bommaki tagilindi. dhoodhi galloki lechindi. shree! aa bomme ganaka addam lekapothe, nee praanaalu gaallo kalisipoyi undevi!"
 "shree! aa bomma paarvathe neeku puttinaroju prajentation gaa tecchi ichindi" andi seetha.
 avunannatlu tala pankinchi, mallee cheppadam modalettindi paarvati. "naa keka vinagaane, lopali nunchi parigettuku vachaaru ammagaaru. donga saadhuvutho kalabadutuu, athani daggara unna rivalwar ni gunjukovadaniki prayatnistunna maa vaarini chusaru. tarvaata appatike maraninchi, kinda padipoyi unna mee naannagaari shavaanni chudagaane verrikeka petti viruchukupadipoyaaru. nuvvuu edupu peddadi chesavu. aa saadhuvu veshamlo unna manishi nee vaipu inkosari rivalwar guripettadaaniki prayatninchaadu. adhi chusi maa aayana peddagaa arichaaru.
 "paarvatii! paarvatii! paapani teesukuni paripo!" ani gaayaalato unna maa vaarinii, apasmaaraka sthitilo unna ammagaarinii alaa vadilesi vellipovadam ela kudurutundii? cony mallee aayana gaddistunnatlugaa cheppaaru.
 "paarvatii! veella uppu tinnam manam! swaartham kante swaamibhakti mukhyam! peddavaallani dakkinchukolekapoyina pasipapa praanaalayinaa rakshinchaali. naakemavutundani aalochinchaku paarvati! paapani teesuku paripo! nuvvu batuku! paapani batikinchu! vellu paarvatii! vellipo!"
 aayana anta khachitamgaa cheppaka, nenu dukkhanni digamingutuu, ninnu teesukuni akkada nunchi paaripoyaanu shree! venaka nunchi mallee inkosari rivalwar kaalchaadu donga saadhuvu. adhi koddilo tappindi. paruguparuguna polies station cherukunnanu. cony, akkada naa godu pattinchukune vaallevaruntaaruu? nissahaayamgaa alaa aragantasepu akkade unna tarvaata, muurtigaaru kuudaa akkadiki cherukunnaru. polisulatho matladaru. polisulatho kalasi intiki vacham. cony, appatike daarunam jarigipoyindi! gummam daggare padiundi mee naannagaari shavam! aa pakkane mavari shavam! spruha tappi kindapadipoyina seetammagaaru maatram akkadaleru! aame chala chakkati manishi kada! andukani sanyasi veshamlo unna aa hantakudu seethagaarini ettukupoyi untaadani anukunnam andaram. ayithe, aa hatyalu chesina manishi evaro, atanu endukala cheshado maatram evariki antubattaledu. aa tarvaata inka moortigaare manaki pedda dikku ayyaru. aayanaki americalo edho udyogam dorikindi. aayanathobaate manamuu vellaam. appatnunchi nenu neeku ammakani ammaga..." akkadidaka cheppi, vekkillu aapukovadaaniki viphalaprayatnam chesindi paarvati.
 apaaramaina abhimaanamtho, paarvati bhujam meeda cheyyivesindi seetha.
 "nuvvu stree jaatike ratnam lantidanivi paarvati! ee rojullo intati vishwaasam unnavaallu endaruntaaru? cheppu!" andi aadaramgaa. dukkhanni adupu chesukuni! pamita kongutho kallu ottukuntu andi paarvati.
 "ammagaaruu! aaroju nunchi ekkada unnaaru meeru? ikkada idemiti? neela maligalaga" andi. bhoograhamlo kanabadutunna aa kantavaipu chuupistuu.
 "adhi neelamaaliga kaadu paarvatii! navaratna khachitamaina bangaaru panjaram! chuttu bangaarapu godalu! kappuki dantapu nagishee! dwaaraalaki manchi gandhapu chekka! pandiri mancham! pattu parupulu! duppatla anchuki manchi mutyaalu! ee bangaaru panjaramlo batuku bhaaramgaa gadipina khaidini nenu paarvati!"
 "asalu yem jarigindamma" andi paarvati, aadurdaagaa.
 "shree ramudi paeru pettukunna ravanasurudu lantivadu ee sriraamachandramoorthi! saadhuvu veshamlo vachi naa bhartanee, nee bhartanee kuudaa pottana pettukundi ee neechude! nannu apaharinchukupoyi, akkada ikkada bandeegaa unchutuu, chivariki sajeeva samadhi chesinatlu neelamaaliga lanti bangaarapu gadiloki marchesadu. kshanakshanam narakam anubhavinchaanu paarvatii!" andi seetha. ruddhamaipotunna gontuto.